ทานยาคุมYasmin แผงที่7 มีอาการอาเจียนท้องเสียอย่างหนัก (ประมาณ5รอบ) เมื่อวันที่10ธค หลังจากทานยาเม็ดที่16 ไม่ได้ทานยาชดเชยเข้าไป เนื่องจากยังมีอาการอยู่ พออาการดีขึ้นในวันที่11 ทานยาไป1เม็ดตามเวลาทานปกติ ไม่ได้ทานเพิ่มชดเชยไป อยากทราบว่า 1.ทานยาคุมที่เหลือตามปกติได้เลยไหมคะ 2.ถ้าทานครบ21เม็ด แล้วประจำเดือนมาระหว่างหยุดยา7วัน สามารถเริ่มแผงใหม่ตามปกติคือ เริ่มทานแผงใหม่ 23 ธค ใช่ไหมคะ 3.สามารถมีผลคุมกำเนิดวันไหนบ้างคะ ในระยะนี้ หรือมีช่วงไหนที่ต้องระวังบ้างคะ
สวัสดีค่ะ pp,หากทานยาคุมกำเนิดอยู่ แล้วมีอาการอาเจียนและท้องเสียมาก ก็อาจมีผลต่อประสิทธิภาพของยาคุมกำเนิดได้ ดังนั้น ในช่วงที่ยังมีอาการ ก็ควรงดการมีเพศสัมพันธ์ หรือใช้ถุงยางอนามัยไปก่อน และเมื่ออาการหายแล้ว ก็ต้องงดมีเพศสัมพันธ์ต่อไปอีก 7 วัน เพื่อรอให้ยาได้กลับมาเริ่มออกฤทธิ์ใหม่ก่อนค่ะทั้งนี้ ควรทานยาคุมที่เหลือวันละ 1 เม็ดตามเวลาเดิมปกติ และเมื่อทานครบ 21 เม็ดแล้ว ก็ให้เว้นระยะไป 7 วันเช่นเดิม หากมีประจำเดือนมาเป็นปกติ เมื่อเว้นครบ 7 วันแล้ว ก็ให้เริ่มทานยาคุมแผงใหม่ต่อไปได้เลยค่ะ